CELEX: C2006/131/36
Language: lv
Date: 2006-06-03 00:00:00
Title: Lieta C-491/04: Tiesas (otrā palāta) spriedums  2006. gada 23. februārī  ( VAT and Duties Tribunal, Manchester  lūgums sniegt prejudiciālu nolēmumu) —  Dollond & Aitchison Ltd  pret  Commissioners of Customs & Excise  (Kopienas muitas kodekss — Muitas vērtība — Ievedmuitas nodoklis — Preču piegāde, ko veic Džersijā dibināta sabiedrība, un pakalpojumu sniegšana Apvienotajā Karalistē)

3.6.2006   
            
            
               LV
            
            
               Eiropas Savienības Oficiālais Vēstnesis
            
            
               C 131/20
            
         Tiesas (otrā palāta) spriedums 2006. gada 23. februārī (VAT and Duties Tribunal, Manchester lūgums sniegt prejudiciālu nolēmumu) — Dollond & Aitchison Ltd pret Commissioners of Customs & Excise
   
   (Lieta C-491/04) (1)
   
   (Kopienas muitas kodekss - Muitas vērtība - Ievedmuitas nodoklis - Preču piegāde, ko veic Džersijā dibināta sabiedrība, un pakalpojumu sniegšana Apvienotajā Karalistē)
   (2006/C 131/36)
   Tiesvedības valoda — angļu
   Iesniedzējtiesa
   VAT and Duties Tribunal, Manchester
   Lietas dalībnieki pamata procesā
   
      Prasītājs: Dollond & Aitchison Ltd
   
   
      Atbildētājs: Commissioners of Customs & Excise
   
   Priekšmets
   Lūgums sniegt prejudiciālu nolēmumu — VAT and Duties Tribunal, Manchester — Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi (OV L 302, 1. lpp.) 29. un 30. panta interpretācija — Ievesto preču muitas vērtība — Kontaktlēcas, ko pa pastu piegādā sabiedrība, kas dibināta trešā valstī (Džersijas sala) un kas pieder sabiedrībai, kura dibināta dalībvalstī un kura sniedz kontaktlēcu pārbaudes, konsultāciju un apkopes pakalpojumus
   Rezolutīvā daļa:
   
               1)
            
            
               Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi 29. pants ir jāinterpretē tādējādi, ka tādos apstākļos kā pamata lietā samaksa par attiecīgu pakalpojumu sniegšanu, proti, kontaktlēcu pārbaudi, konsultācijām par kontaktlēcām un lūgumu sniegt kontaktlēcu apkopi, un par attiecīgajām precēm, proti, minētajām lēcām, tīrīšanas šķīdumu un lēcu mitrināšanas konteineriem, kopā veido “darījuma vērtību” minētā 29. panta izpratnē un tādējādi ir apliekama ar nodokli.
            
         
               2)
            
            
               1999. gada 25. februāra spriedumā lietā C-349/96 CPP noteiktie principi nav izmantojami kā tādi, lai noteiktu darījuma sastāvdaļas, kas ņemamas vērā, piemērojot šo 29. pantu.
            
         
      (1)  OV C 45, 19.02.2005.